[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000005", "text": "Kliimastreikide massiline levik u\u0308le ilma na\u0308itab noorte teravat muret looduse ning tuleviku pa\u0308rast. Supiloopimine kunstiteostele vo\u0303i enda kleepimine tehnoloogiamessi eksponaadi ku\u0308lge on a\u0308revuse ja\u0308rgmine tase. Kui pakkuda noortele piisavalt vo\u0303imalust panustada kliimaku\u0308simuste lahendamisse, siis va\u0308henevad ka radikaalsed appikarjed, kirjutavad Helen Sulg ja Kersti Liivorg."}, {"text_idx": "#000006", "text": "Po\u0303uad, u\u0308leujutused ja metsapo\u0303lengud, aga ka toidu- ja energiakriis, migratsioon ja saastunud keskkonnast tingitud tervisemured tekitavad uues po\u0303lvkonnas a\u0308hvardavaid murepilvi. Ku\u0308sitlused ja uuringud na\u0308itavad, et noored kogevad muutuva kliima turbulentse elluja\u0308a\u0308mise ku\u0308simusena ning tajuvad a\u0308revust keskkonna- ja kliimateemade ajakriitilisuse suhtes ma\u0308rksa tugevamalt ta\u0308iskasvanuist. Digimaailm pakub juurde kiiret, aga kohati ebama\u0308a\u0308rase kvaliteediga vastandliku info levikut."}, {"text_idx": "#000007", "text": "Hiljuti Egiptuses lo\u0303ppenud kliimakonverentsil COP27 oli paljudesse aruteludesse kaasatud noored. Neile pu\u0308hendati kahena\u0308dalasel konverentsil eraldi teemapa\u0308ev. Keskkonnainvesteeringute keskus (KIK) ja keskkonnaministeerium korraldasid Po\u0303hjamaade paviljonis vestlusringi, milles avasid oma tegemisi Soome, Norra, La\u0308ti ja Rootsi kliimanoored. Eesma\u0308rk oli kuulajaid inspireerida ja jagada ideid, kuidas sisuliselt ja lahenduste keskselt noori kaasata."}, {"text_idx": "#000008", "text": "Kas kliimanoor on emotsionaalne ta\u0308navastreikija?"}, {"text_idx": "#000009", "text": "Kliimanoored (nimetagem nii alla 30-aastaseid noori, kes soovivad ja tahavad panustada keskkonnaku\u0308simustesse) on laia silmaringiga, looduses ja majanduses toimuvaga ha\u0308sti kursis. Uue po\u0303lvkonna la\u0308henemine keskkonnateemadele on teistsugune: va\u0308rskendavalt selge, vahel ka uljas ning kohati radikaalselt vastanduv praegusele majandusmudelile."}, {"text_idx": "#000010", "text": "Noorte u\u0308heks la\u0308bivaks mo\u0303tteks on, et tarbimisele ja kiirusele orienteeritud inimene ei ole tingimata o\u0303nnelik inimene. Eriti siis, kui naudingu hinnaks on looduse ha\u0308ving ja teise, arenguriigis elava inimese kannatus."}, {"text_idx": "#000011", "text": "Globaalses lo\u0303unas (Aafrika, Lo\u0303una-Ameerika, Aasia ja Okeaania riikides) on noored silmitsi eksistentsiaalsete ku\u0308simustega, olgu selleks elluja\u0308a\u0308mine India slummis vo\u0303i toidu-, vee- ja energiapuudusega Aafrika pagulaslaagris. Globaalses po\u0303hjas ehk arenenud riikides on samavo\u0303rra tugev tegudele kannustaja a\u0308ng tuleviku pa\u0308rast ja info lo\u0303unast, sealhulgas liikide ha\u0308vimine ja kliimapo\u0303genike voog."}, {"text_idx": "#000012", "text": "Paneelist tuli selge so\u0303num, et rohepo\u0308o\u0308re ei ole ainult ta\u0308iskasvanute probleem ja kliimanoor ei ole ko\u0303igest emotsionaalne ta\u0308navastreikija. Noored saavad ha\u0308sti aru, et hirmu, viha ja su\u0308u\u0308distamisega lahendusteni ei jo\u0303ua. Paraku, kui ta\u0308iskasvanud ei paku vo\u0303imalust so\u0303na sekka o\u0308elda lahenduste leidmisel, siis enda ha\u0308a\u0308le kuuldavaks tegemisel vo\u0303ib mo\u0303nikord asi ka\u0308est minna."}, {"text_idx": "#000013", "text": "U\u0308hes olid ko\u0303ik panelistid kindlad: noori peab kaasama ja nende ha\u0308a\u0308lt pa\u0308riselt kuulama. Noored tunnevad, et praegused otsustajad annavad planeedi murekoorma nende o\u0303lule, kuid selle suurust ja ulatust saaks a\u0308ra hoida u\u0308ksteist kuulates ja koos tegutsedes. Meie, ta\u0308iskasvanud kasvasime koos praeguse majandusmudeli ja keskkonnaprobleemidega, aga noored su\u0308ndisid sellesse."}, {"text_idx": "#000014", "text": "Arutelul osalejad to\u0303desid, et noorte kaasamisele on oluline la\u0308heneda terviklikult ja su\u0308steemselt ning neid tuleks kutsuda kaasa ra\u0308a\u0308kima muu hulgas teadlikkuse, o\u0303ppekavade kujundamise poliitikaloome, teaduse ning ettevo\u0303tluse teemadel."}, {"text_idx": "#000015", "text": "\"Samuti on oluline teadvustada, et noored ei ole rumalad ja nad soovivad pakkuda lahendusi, mida ka reaalselt ellu viiakse.\""}, {"text_idx": "#000016", "text": "Noorte jo\u0303ud ja to\u0308o\u0308riist na\u0308ib olevat kiire infoliikumine, vo\u0303ime mobiliseeruda ja kokkulepetele jo\u0303uda. Kohtudes rahvusvahelisel konverentsil, leidsid noored palju kiiremini u\u0308ksmeele kui ta\u0308iskasvanud pa\u0308evade pikkustel kliimala\u0308bira\u0308a\u0308kimistel, sest va\u0308a\u0308rtused ja mured na\u0308isid olevat u\u0308hesugused, suhtlusbarja\u0308a\u0308rid va\u0308iksemad. Samuti on oluline teadvustada, et noored ei ole rumalad ja nad soovivad pakkuda lahendusi, mida ka reaalselt ellu viiakse."}, {"text_idx": "#000017", "text": "Noored on tunnetanud, et poliitikakujundajad kasutavad kohati ka youthwashing'ut. Tegemist on rohepesule sarnase tegevusega, mille puhul noori na\u0308iliselt kaasatakse, kuid tegelikkuses nende arvamus otsustajate laua taha ei kostu. Noori ei kammitse konkurents, maailma tajutakse riigipiirideta ja u\u0308htsena, kliimamuutuste mo\u0303ju u\u0308hise murena. Nii saavadki noored olla otsustajatele toeks, et kiiremini kokku leppida, va\u0308lispoliitilistest to\u0303mbetuultest so\u0303ltumatult tegutseda tuues pildile praktilist vaadet ning innustada inimkonda tervikus rohelisemalt mo\u0303tlema."}, {"text_idx": "#000018", "text": "Mida siis teha supiloopimise asemel?"}, {"text_idx": "#000019", "text": "Igal noorel on oma lugu, kuidas keskkonnateema temani jo\u0303udnud on. Olgu selleks noorteorganisatsioon, poliitiline liikumine, keskkonnaku\u0308simusele lahenduse otsimine kodukandis vo\u0303i (u\u0308li)kooli kursuseprojekt."}, {"text_idx": "#000020", "text": "Na\u0308ib, et Skandinaavias on kodanikuu\u0308hiskond ku\u0308psem ja mitmepalgelisem ning kliimateemaga po\u0303imuvalt na\u0308hakse ka inimo\u0303iguste ja vo\u0303rdo\u0303iguslikkuse ku\u0308simusi. Po\u0303hjamaade noored on vo\u0303rdsemalt ja terviklikumalt keskkonnateemadesse kaasatud, samal ajal kui Baltimaade vaade la\u0308htub hetkel rohkem kohaliku elu mo\u0303jutamisest, na\u0308iteks mo\u0303ne arenduse keskkonnaloa vo\u0303i metsanduse teemal."}, {"text_idx": "#000021", "text": "Kaasamisel vo\u0303ib olla tohutult va\u0308ljundeid. Na\u0308iteks projektio\u0303pe vo\u0303i va\u0308iksemale tarbimisele ja maailmakoristusele suunatud kampaaniad, isiklike kogemuste jagamine, filmi- vo\u0303i raamatuklubi, innovatsioonialgatused nagu rohekiirendites osalemine, sotsiaalsete liikumiste projektide eestvedamine, noorte volikogudes osalemine jms."}, {"text_idx": "#000022", "text": "Eestis tegutseb keskkonnaministeeriumi juures noorte keskkonnano\u0303ukogu, millesse kuuluvad noorteorganisatsioonide liikmed. Noored annavad oma panuse to\u0308o\u0308ru\u0308hmades, sisendit seadusloomesse ning keskkonnaharidusse. Seega on panustades noorteorganisatsioonidesse vo\u0303imalik panustada ka keskkonnaku\u0308simustesse. Kuna kohalikel omavalitsustel on u\u0308ha kasvav roll rohepo\u0308o\u0308rde elluviimisel, siis tasub oma initsiatiivi na\u0308idata ka noorte volikogudes, kus samuti keskkonnaku\u0308simused olulisel kohal."}, {"text_idx": "#000023", "text": "Vo\u0303imalusi on veelgi. Ta\u0308navu ku\u0308mnendat su\u0308nnipa\u0308eva ta\u0308histav Negavati konkurss ootab taas ideid, kuidas maailma paremaks muuta. Algusja\u0308rgus ideid aidatakse ekspertide ja koolitustega turvalises keskkonnas arendada ja ellu viia. Ro\u0303o\u0303mu teeb, et roheteema on laiemalt ka teistes kiirendites (Ajujaht, Prototron, Nula jt) tugevalt esindatud ning na\u0308eme aina enam ressursside sa\u0308a\u0308stmise ja kestlikuma tegevusega seotud ideid. Vo\u0303imalus oma panus anda on ka vabatahtlikku to\u0308o\u0308d tehes na\u0308iteks Maailmakoristuspa\u0308eva korraldamisel ja talgutel ka\u0308si ku\u0308lge pannes."}, {"text_idx": "#000024", "text": "Me ei saa mo\u0308o\u0308da vaadata noorte arvamustest ja mo\u0303tetest. Praegused keskkonnaku\u0308simused ei ole ainult ta\u0308iskasvanute probleem, vastupidi \u2013 on ju planeedi tulevik so\u0303na otseses mo\u0303ttes noorte enda tulevik. Kui kaasame noori la\u0308bimo\u0303eldult ja pakume vo\u0303imalusi panustamiseks, siis vo\u0303idame ko\u0303ik, sealhulgas meie planeet."}, {"text_idx": "#000025", "text": "Clyde Kull: ku\u0308mme sihtma\u0308rki va\u0308lispoliitika ma\u0308rklaual 2023. aastal"}, {"text_idx": "#000026", "text": "Ivar Annus: vaja on kliimakindlaid ehitisi ja palju insenere"}, {"text_idx": "#000027", "text": "Mariliis Ko\u0303uts: majanduskasvust, aga optimismita"}, {"text_idx": "#000028", "text": "Piret Ra\u0308ni: vajame loodust ja kodutunnet, mitte suurarendusi"}, {"text_idx": "#000029", "text": "Peeter Espak: kliimakatastroof vo\u0303i usumu\u0308steerium?"}, {"text_idx": "#000030", "text": "Uuring: vo\u0303o\u0303rliikide mo\u0303ju La\u0308a\u0308nemerele on vo\u0303rreldav kliimamuutustega"}, {"text_idx": "#000031", "text": "Triin Toomesaar: vo\u0303idab see, kes oskab va\u0308hemaga toime tulla"}, {"text_idx": "#000032", "text": "Briti valitsus andis u\u0308le mitme aastaku\u0308mne loa avada uus so\u0308ekaevandus"}, {"text_idx": "#000033", "text": "Ma\u0308estikud ja merehoovused koondavad tormid lo\u0303unapoolkerale"}, {"text_idx": "#000034", "text": "Psu\u0308hholoog: hooajaline depressioon vo\u0303ib ka soojas kliimas kimbutada"}, {"text_idx": "#000035", "text": "Kliimaaktivistid rikkusid nu\u0308u\u0308d a\u0308ra Beethoveni kontserdi"}, {"text_idx": "#000038", "text": "Rikkad ja vaesed riigid hakkavad U\u0308RO kliimakonverentsil Egiptuses kokkulepet otsima"}, {"text_idx": "#000039", "text": "Kliimaaktivistid to\u0303kestasid Schipholi lennuva\u0308ljal eralennukite o\u0303hkuto\u0303use"}, {"text_idx": "#000041", "text": "Kliimaaktivistid sodisid ta\u0308is Inglise keskpanga peahoone"}, {"text_idx": "#000044", "text": "Kiviso\u0308est loobumise plaan ajas omavahel riidu Saksa rohelised ja aktivistid"}, {"text_idx": "#000045", "text": "Peeter Espak: kuidas valest saab teaduslik fakt"}, {"text_idx": "#000046", "text": "Kaspar Oja: kolm tegurit, mis mo\u0303jutavad kinnisvara hinda"}, {"text_idx": "#000048", "text": "Hans Va\u0308re: viroloogist sirgub kliimateadlane"}, {"text_idx": "#000049", "text": "Harri Tiido: populismist laiemalt u\u0308he prantsuse autori pilgu la\u0308bi"}, {"text_idx": "#000050", "text": "Aet Laigu: mida sina, naisrez\u030cisso\u0308o\u0308r, meestest ja oma filmist u\u0308ldse tead?"}, {"text_idx": "#000052", "text": "ERR-i z\u030cu\u0308rii: haridusdebati vo\u0303itis Kristina Kallas"}, {"text_idx": "#000054", "text": "Karmen Bruus saavutas Prantsusmaal teise koha"}, {"text_idx": "#000055", "text": "Eesti Laulu finalist Bedwetters: me oleme nu\u0308u\u0308d popimate laulude juurde tagasi jo\u0303udnud"}, {"text_idx": "#000056", "text": "Hugo Toom: lo\u0303pus na\u0308itasime, et oskame visata"}, {"text_idx": "#000057", "text": "Heiko Rannula: kodusaal andis energiat, et ma\u0308ngu tagasi tulla"}, {"text_idx": "#000058", "text": "Zelenski palus u\u0308llatusvisiidil Londonisse ha\u0308vituslennukeid"}, {"text_idx": "#000059", "text": "Erki Pa\u0308rnoja: loominguga tegelemine aitab a\u0308ngist vabaneda"}, {"text_idx": "#000060", "text": "Saaliliigas sai vo\u0303idu Tartu Ravens Futsal"}, {"text_idx": "#000061", "text": "Lisell Ja\u0308a\u0308tma: suudan ko\u0303ikide maailma tippudega konkureerida"}, {"text_idx": "#000063", "text": "Kalev/Cramo jo\u0303udis esmakordselt eurosarjas veerandfinaali"}, {"text_idx": "#000064", "text": "Euroopa aasta puu tiitli ha\u0308a\u0308letusel esindab Eestit Reigi punane po\u0308o\u0308k"}, {"text_idx": "#000065", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000066", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]